ไล่ยุงให้หมดไปจากสนามหญ้าของคุณ ไล่ยุงให้ห่างไกลจากคุณ กำจัดแหล่งเพาะพันธุ์ยุง
เพราะยุงจะไม่ชอบเข้าใกล้กลิ่นชนิดนี้  คุณสมบัติในการไล่ยุงของตะไคร้นอกจากจะใช้ได้กับร่างกายแล้ว ยังสามารถนำมาใช้ไล่ยุงให้ออกไปจากบริเวณบ้าน หรือที่พักของคุณได้ด้วยวิธีการดังต่อไปนี้  จุดเทียนไขหรือคบไฟที่มีกลิ่นตะไคร้หอม เมื่อเทียนและคบไฟเผาไหม้แล้วจะส่งกลิ่นตะไคร้หอมไปทั่วบริเวณ ซึ่งจะช่วยไล่ยุงและแมลงบางชนิดได้ ปลูกต้นตะไคร้หอมในบริเวณบ้านของคุณ เมื่อไหร่ที่คุณต้องการใช้ เพียงแค่หักกิ่งตะไคร้หอมแล้วนำมาถูตามร่างกาย และตามขอบกระถาง กลิ่นตะไคร้หอมที่เกิดจากการถูจะสามารถช่วยไล่ยุงได้ ใช้ยากันยุงแบบขดกลิ่นตะไคร้หอม ก่อนใช้ให้ดูส่วนประกอบของยาจุดกันยุงก่อน และไม่ไปนั่งในทางที่จะได้รับควันของยากันยุง เพราะการสูดดมควันดังกล่าวจะส่งผลเสียต่อสุขภาพ ซื้ออุปกรณ์จุดน้ำมันหอมระเหย แล้วใช้เทียนเป็นตัวจุดตะเกียง น้ำมันหอมระเหยที่สามารถใช้ได้ดี ได้แก่ น้ำมันเลมอนยูคาลิปตัส น้ำมันหอมระเหยกลิ่นลาเวนเดอร์ กลิ่นหญ้าแคทนิป  หรือจะผสมน้ำมันต่างกลิ่นกันตามความชอบของคุณ เมื่อน้ำมันเผาไหม้แล้วก็จะระเหยเป็นไอ ซึ่งทั้งไอความร้อนและกลิ่นของน้ำมันหอมระเหยจะช่วยให้บริเวณโดยรอบในรัศมี 2 ถึง 3 เมตรปราศจากยุงได้ ถ้าหากคุณทานอาหารเย็นในที่โล่งแจ้งนอกบ้าน คุณสามารถลดการรังควานของยุงได้ด้วยการนำภาชนะใส่น้ำสบู่แล้วตีให้เกิดฟองไปวางไว้ในบริเวณที่ห่างออกไปจากบริเวณที่คุณรับประทานอาหาร ยุงจะตามไปยังแหล่งที่มีน้ำและจะติดกับฟองสบู่ในภาชนะ และจะไม่สามารถไปรบกวนคุณได้อีกต่อไป นำหลอดไฟ LED ไปติดไว้ตามทางเข้าออกประตู หน้าต่าง และ ระเบียง เพราะยุงจะไม่ไปในบริเวณที่มีแสงไฟจากหลอดไฟ LED หลอดไฟไล่แมลงแสงสีเหลือง และ หลอดไฟโซเดียม หากคุณอาศัยอยู่ในพื้นที่ๆ มียุงชุกชม คุณควรติดมุ้งลวดหรือฉากด้านนอกเช่นเดียวกับด้านในที่พักหรืออาคาร โดยเลือกใช้ที่กั้นที่เหมาะสมในบริเวณโดยรอบระเบียง หรือนอกตัวบ้านของคุณ การใช้ที่กั้นแบบกันน้ำ จะช่วยลดปัญหาที่อาจเกิดขึ้นเมื่อฝนตก หรือหิมะตก และยังป้องกันการบุกรุกของแมลงต่างๆ ได้อีกด้วย การรับประทานกระเทียมเป็นประจำเพื่อช่วยป้องกันยุง ไม่ใช่ความคิดที่ได้รับการรับรองจากนักวิทยาศาสตร์ อย่างไรก็ดี คนจำนวนไม่น้อยเชื่อว่าการปลูกต้นกระเทียมไว้รอบบ้าน สามารถเป็นรั้วป้องกันยุงได้ กระเทียมนอกจากจะมีรสชาติดีแล้ว ก็เป็นพืชที่ปลูกไม่ยากด้วย ถึงอย่างนั้นก็ไม่ควรใช้กระเทียมเป็นทางเลือกเดียวในการไล่ยุง   ปลูกต้นกระเทียมรอบบริเวณบ้านเพื่อช่วยไล่ยุง โดยจะปลูกไว้่รอบตัวบ้าน หรือปลูกไว้ที่ระเบียงก็ได้  นำผงกระเทียมโรยที่บริเวณสวน หรือสนามหญ้าของคุณจะช่วยไล่ยุงได้ และให้โรยผงกระเทียมมมากขึ้นบริเวณลานบ้านหรือระเบียง เพื่อช่วยป้องกันสัตว์เลี้ยงของคุณจากการถูกยุงกัด เมื่อพวกมันไปนอนหลับในบริเวณดังกล่าว โดยเครื่องจะปล่อยความร้อนและก๊าซคาร์บอนไดออกไซด์ซึ่งจะดึงดูดยุงออกมา เมื่อยุงบินเข้าไปในเครื่องก็จะถูกกำจัดด้วยตาข่าย กล่องที่ไว้ขังยุง หรือสารเคมี แม้เครื่องดักจับยุงจะมีราคาสูง แต่สามารถกำจัดยุงได้อย่างมีประสิทธิภาพ และเป็นวิธีที่น่าใช้หากคุณต้องการให้สนามหญ้าของคุณปลอดจากยุง  เครื่องดักจับยุงไม่ได้สามารถกำจัดยุง "ทั้งหมด" ไปจากสนามหญ้าของคุณได้ เพราะในแต่ละพื้นที่ก็จะมียุงสายพันธุ์ที่แตกต่างกัน และเครื่องดักจับยุงแต่ละแบบก็จะใช้ได้ผลกับยุงต่างสายพันธุ์กันออกไป เพราะฉะนั้นให้คุณลองสำรวจหรือหาข้อมูลก่อนว่าในบริเวณที่คุณอยู่อาศัยนั้น เป็นแหล่งที่อยู่ของยุงชนิดใดเพื่อจะได้ใช้เครื่องดักจับยุงที่เหมาะสม  หลีกเลี่ยงการใช้เครื่องกำจัดยุงแบบช็อตไฟฟ้า แม้ว่าเครื่องลักษณะนี้สามารถกำจัดแมลงชนิดต่าง ๆ ได้อย่างมีประสิทธิภาพ แต่โดยทั่วไปแล้วพบว่า แมลงที่ถูกกำจัดหรือถูกช็อตนั้น เป็นแมลงที่ไม่อันตรายเสียมากกว่า นอกจากนี้เสียงที่เกิดจากการทำงานของเครื่องยังไม่น่าฟังเอาเสียเลยอีกด้วย โดยทั่วไปแล้ว ไม้ตียุงจะขึงด้วยวัสดุประเภทลวดเหล็กหรือพลาสติกที่หนาและแข็งแรงกว่าไม้ตีแมลงวันทั่วไป ซึ่งทำให้เพิ่มโอกาสในการตีโดนตัวยุงมากขึ้น เพราะวัสดุดังกล่าวช่วยเพิ่มแรงผลักในขณะที่เราหวดไม้ตีนั่นเอง  ถ้าหากคุณไม่มีไม้ตียุง ก็เพียงแค่ใช้อุปกรณ์อะไรก็ได้ที่ช่วยต่อความยาวเมื่อคุณยื่นแขนออกไป และทำให้คุณหวดได้เร็วขึ้น  เช่น การม้วนหนังสือพิมพ์หรือนิตยสารมาใช้ตียุงก็เป็นวิธีที่ใช้ได้ผลทางหนึ่ง ถ้าหากคุณไม่มีไม้ตียุงที่จับแล้วถนัดมือ ใช้ฝ่ามือทั้งสองของคุณตบยุงก็ได้ การใช้ทั้งสองมือตบยุงจะสำเร็จมากกว่าใช้มือเดียว เพราะในขณะที่ฝ่ามือทั้งสองกำลังจะประกบกัน จะมีลมจากฝ่ามือข้างหนึ่งผลักตัวยุงไปยังฝ่ามืออีกข้าง ทำให้ตบยุงได้ การใช้ผลิตภัณฑ์กันยุงเป็นวิธีที่ช่วยให้ไม่ถูกยุงกัดได้อย่างดีเยี่ยมวิธีหนึ่ง ทาผลิตภัณฑ์กันยุงบนบริเวณผิวที่ไม่มีอะไรปกปิด หรืออาจทาลงบนเสื้อผ้าของคุณด้วยเช่นกันเมื่อคุณต้องอยู่ในที่โล่งแจ้ง โดยเฉพาะในเวลากลางวัน ถ้าหากคุณใช้ครีมกันแดด ให้ทาก่อนที่จะทาผลิตภัณฑ์ป้องกันยุง  ผลิตภัณฑ์กันยุงนั้น ประกอบไปด้วย สารดีอีอีที หรีอ DEET (N,N-diethyl-m-toluamide) 30–50% ซึ่งเป็นสารสำคัญที่นิยมใช้ในผลิตภัณฑ์ไล่แมลง ที่ใช้ได้กับทั้งผู้ใหญ่และเด็กที่มีอายุตั้งแต่สองเดือนขึ้นไป และจะมีฤทธิ์ป้องกันและขับไล่ยุงได้นานหลายชั่วโมง ผลิตภัณฑ์กันยุงที่มีสาร DEET น้อย จะมีฤทธิ์ไล่ยุงในระยะเวลาที่สั้นกว่า และต้องทาซ้ำบ่อยครั้ง ผลิตภัณฑ์กันยุงที่มีส่วนประกอบของสารพิคาริดีน (picaridin) มากกว่า 15% ซึ่งต้องทาซ้ำบ่อยครั้ง จะพบได้ในประเทศสหรัฐอเมริกา สารชนิดนี้เป็นสารที่ไร้กลิ่น ให้เนื้อสัมผัสดี สารชนิดนี้จะไม่ให้ความรู้สึกถึงการเป็นสารเคมีเหมือนกับสาร DEET และยังสามารถใช้กับเด็กทารกอายุสองเดือนได้ การป้องกันยุงสำหรับเด็กทารกอายุต่ำกว่าสองเดือน สามารถทำได้โดยการใช้รถเข็นเด็กชนิดที่มีตาข่ายกันยุงปกปิดแทนที่จะใช้ผลิตภัณฑ์กันยุงที่เป็นสารเคมี การผลิตสารที่ยับยั้งหรือป้องกันยุง โดยการผสมผสานสารสังเคราะห์ต่างๆ นั้น ได้ถูกตั้งคำถามถึงความปลอดภัยมาตั้งแต่อดีตถึงปัจจุบัน เพราะฉะนั้นจึงมีผลิตภัณฑ์ป้องกันยุงที่สกัดจากธรรมชาติมาเป็นทางเลือกทดแทน น้ำมันตะไคร้หอม น้ำมันอบเชย และ น้ำมันละหุ่ง เป็นที่เลื่องลือในสรรพคุณการไล่ยุง โดยผลิตภัณฑ์ป้องกันยุงที่สกัดจากธรรมชาติส่วนมากจะต้องทาซ้ำบ่อยครั้งกว่าผลิตภัณฑ์ที่เป็นสารเคมี   น้ำมันสกัดเลมอนยูคาลิปตัส เป็นผลิตภัณฑ์ป้องกันยุงที่สกัดจากธรรมชาติ ซึ่งมีจำหน่ายในชื่อยี่ห้อ Repel® ผลิตภัณฑ์ชนิดนี้ประกอบไปด้วย ยูคาลิปตัสสกัด 40% ซึ่งให้กลิ่นหอม และปราศจากความรู้สึกถึงความเป็นสารเคมี และน้ำมันดังกล่าวยังมีคุณสมบัติในการไล่ตัวหมัดได้อีกด้วย น้ำมันสกัดจากต้นทีทรี เป็นผลิตภัณฑ์ป้องกันยุงสกัดจากธรรมชาติที่มีฤทธิ์ไล่ยุงเช่นกัน ลองมองหาผลิตภัณฑ์ที่มีส่วนผสมของน้ำมันชนิดนี้เพื่อใช้ในการป้องกันยุงได้ ลองใช้สบู่ Skin Armour Deep Woods Outdoor ซึ่งเป็นผลิตภัณฑ์ที่เกิดขึ้นจากความพยายามของนักวิจัยชาวออสเตรเลียและจีน ในการคิดค้นผลิตภัณฑ์ป้องกันยุงที่มีประสิทธิภาพในช่วงสิบปีที่ผ่านมา สบู่ชนิดนี้เป็นผลิตภัณฑ์จากธรรมชาติที่มีส่วนผสมของน้ำมันธรรมชาติที่มีคุณสมบัติในการช่วยป้องกันคุณจากยุงได้ไม่ว่าระหว่างวันที่คุณทำงานหรือไปตั้งแคมป์ในที่โล่งก็ตาม การสวมใส่เสื้อแขนยาว กางเกงขายาวเมื่อต้องอยู่ในที่เปิดโล่งจะช่วยกันไม่ให้ถูกยุงกัดได้  การใส่เสื้อผ้าที่ปกปิดผิวของคุณจึงเป็นอีกวิธีที่ช่วยกันยุงได้อย่างดี   คุณสามารถฉีดสเปรย์กันยุงที่มีส่วนผสมของสารเพอเมทริน (permetrin) หรือสาร EPA ชนิดอื่นลงบนเสื้อผ้าของคุณได้เพื่อประสิทธิภาพการป้องกันที่ดีขึ้น แต่ต้องไม่ใช้ผลิตภัณฑ์กันยุงที่มีสารเพอเมทรินโดยตรงกับผิวหนังของคุณ หลีกเลี่ยงการใส่เสื้อผ้าเนื้อหนาและสีเข้มในที่ๆ อากาศร้อน เพราะยุงจะไวและถูกดึงดูดจากร่างกายที่มีอุณหภูมิสูงได้ง่าย ดังนั้นการทำให้ร่างกายมีอุณหภูมิต่ำจึงเป็นหนทางที่ช่วยหลีกเลี่ยงการถูกยุงกัดได้ การเลือกสีเสื้อผ้าก็ควรหลีกเลี่ยง สีดำ น้ำเงิน และแดง เพราะเป็นสีที่ยุงมักจะเข้าหามากกว่าสีอื่นๆ  งดการใส่น้ำหอมเมื่อต้องอยู่ในที่โล่งในช่วงที่มียุงชุกชุม เพราะกลิ่นหอมจะดึงดูดยุงให้เข้ามา อย่างไรก็ดี สิ่งที่ดึงดูดยุงได้มากกว่ากลิ่นหอม นั่นคือกลิ่นเหงื่อนั่นเอง หากที่นอนของคุณอยู่ในพื้นที่ๆ มียุงรังควานล่ะก็ ให้กางมุ้งครอบเตียงนอนหรือที่นอนให้ปลายมุ้งด้านล่างทั้งหมดแนบสนิทกับพื้น ซึ่งนี่เป็นวิธีเดียวที่ทำให้ยุงไม่สามารถเข้ามากัดคุณภายในมุ้งได้ โดยเฉพาะอย่างยิ่งเมื่อบริเวณที่คุณนอนอยู่ใกล้กับพื้นที่ๆ ไม่ปิดหน้าต่างหรือประตู  ตรวจสอบอย่างสม่ำเสมอว่ามุ้งมีรอยขาด หรือเป็นรูหรือไม่ เพราะระหว่างนอนหลับ เล็บเท้าของคุณอาจไปเกี่ยวมุ้ง และทำให้เกิดรอยขาดหรือเป็นรูซึ่งจะทำให้ยุงเข้ามาในมุ้งได้ ต้องให้แน่ใจว่าไม่มีอวัยวะส่วนใดของร่างกายคุณไปโดนมุ้งในขณะที่นอน ไม่เช่นนั้นอาจทำให้มุ้งเคลื่อนและเกิดช่องว่างได้ นอกจากนี้คุณควรจะกางหรือติดมุ้งให้บ้านสุนัข หรือที่อยู่ของสัตว์เลี้ยงของคุณด้วย เมื่อคุณรู้สึกว่ามียุงรังควานในบริเวณบ้านของคุณ ตรวจเช็คว่ามีผนังหรือบริเวณใดๆ ของบ้านที่ชำรุดหรือมีช่องโหว่ที่ยุงสามารถเข้ามาได้หรือไม่ หากมี ให้จัดการซ่อมแซมที่เหล่านั้นด้วยซิลิคอนที่ใช้สำหรับอุดรอยหรือแผ่นปะ และใช้แถบกันแมลงติดใต้ขอบประตู ถึงแม้ว่าวิธีนี้อาจจะไม่สามารถกำจัดยุงได้ร้อยเปอร์เซ็นต์ แต่ก็เป็นวิธีที่ช่วยกันยุงได้ดีมากวิธีหนึ่ง ยุงมักจะออกหากินในช่วงค่ำ โพล้เพล้  ตอนรุ่งเช้า และตอนมืด ดังนั้นหากคุณสามารถอยู่ในสถานที่ปิดในช่วงเวลาดังกล่าวได้ก็จะช่วยป้องกันการถูกยุงกัดได้ทางหนึ่ง หรือถ้าหากคุณต้องอยู่นอกบ้าน นอกอาคารในช่วงเวลาดังกล่าว ก็ให้สวมใส่เสื้อผ้าที่ปกปิดผิวเพื่อช่วยกันยุง ยุงจะโปรดปรานแหล่งน้ำขังที่น้ำนิ่ง อย่างเช่นน้ำที่ขังตามยางรถยนต์เก่าๆ  แอ่งน้ำขังตามถนน ท่อน้ำที่อุดตัน บ่อน้ำ กระถางต้นไม้ที่มีน้ำขัง และในที่ต่างๆ ที่มีน้ำขังนิ่งๆ เป็นเวลาหลายวัน  ใช้ไม้กวาดน้ำกวาดน้ำขังที่กินพื้นที่ไม่กว้างนักที่อยู่บนพื้น  และกำจัดแหล่งน้ำขังที่มีขนาดใหญ่ด้วยการใช้ท่อสูบน้ำออกจากแอ่งน้ำ หากในพื่นที่ๆ คุณอยู่อาศัยชุกชุมไปด้วยยุง เนื่องจากอยู่ใกล้แหล่งน้ำขังที่คุณไม่สามารถจัดการเองได้ ให้โทรแจ้งหน่วยงานที่รับผิดชอบ เพื่อรายงานปัญหาแหล่งน้ำที่อาจเป็นแหล่งเพาะพันธุ์ยุง และให้หน่วยงานดังกล่าวจัดการ ถ้าหากคุณไม่สามารถทำลายแหล่งน้ำที่อาจเป็นแหล่งเพาะพันธุ์ยุงบางแห่งได้ ให้ใส่สารฆ่ายุงอย่างสาร  Bacillus thuringiensis israelensis หรือ BTI ซึ่งเป็นแบคทีเรียชนิดหนึ่ง ที่จะไปกำจัดลูกน้ำยุง มีฤทธิ์อยู่ได้ประมาณหนึ่งเดือน และที่สำคัญคือไม่เป็นอันตรายต่อสิ่งแวดล้อม เด็ก และสัตว์เลี้ยงด้วย หากที่อาศัยของคุณมีบ่อปลาหรือสระว่ายน้ำที่ไม่ค่อยได้ใช้งานเท่าไรนัก แหล่งน้ำเหล่านี้อาจกลายเป็นแหล่งเพาะพันธุ์ยุงได้ ดังนั้นเพื่อประโยชน์ของตัวคุณเองและของเพื่อนบ้าน คุณจึงควรหมั่นดูแล เปลี่ยนถ่ายน้ำอย่างสม่ำเสมอ เพื่อให้น้ำสะอาด เกิดการไหลเวียนของน้ำ และไม่เป็นแหล่งวางไข่ของยุง  ตัดหญ้าหรือต้นไม้รอบๆ บ่อน้ำให้สั้น ไม่ให้หญ้าขึ้นสูงจนเกินไป หากคุณมีอ่างน้ำนก หรือแหล่งน้ำขนาดเล็กอื่นๆ ให้คุณหมั่นเปลี่ยนน้ำเป็นประจำ เพื่อไม่ให้ยุงสามารถวางไข่ได้ ให้ใช้น้ำยาเคมีที่เหมาะสมในการทำความสะอาดสระว่ายน้ำเพื่อไม่ให้ยุงมาวางไข่ได้ เพราะหญ้าหรือพุ่มไม้ที่ขึ้นรกมากไป ก็เป็นแหล่งเพาะพันธุ์และที่อยู่อาศัยของยุงเช่นกัน ดังนั้นจึงไม่ควรละเลยการตัดหญ้าและเล็มพุ่มไม้ในพื้นที่บ้านหรือที่พักอาศัยของคุณให้สั้่นเป็นประจำ
ไล่ยุงให้ออกจากสนามหญ้า ด้วยการใช้ผลิตภัณฑ์จากตะไคร้หอม. ใช้น้ำมันหอมระเหยชนิดอื่นๆ. ใช้น้ำสบู่ช่วยไล่ยุง. ใช้หลอดไฟชนิดที่ไม่เป็นที่โปรดปรานของยุง. ติดมุ้งลวดหรือฉากกั้นเพื่อปกปิดบริเวณนอกบ้าน. ปลูกต้นกระเทียมในสวนหรือสนามของคุณ. ใช้เครื่องดักจับยุง. ใช้ไม้ตียุง. ใช้ผลิตภัณฑ์กันยุง. ใช้ผลิตภัณฑ์กันยุงที่มีส่วนผสมของน้ำมันธรรมชาติเป็นหลัก. สวมใส่เสื้อผ้าที่ใส่สบาย และปกปิดเพียงพอ. ใช้มุ้งในการป้องกันการถูกยุงกัด. ป้องกันยุงให้ห่างไกลจากบ้านของคุณ. อยู่ในอาคารหรือสถานที่ปิดในช่วงที่เป็นเวลาออกหากินของยุง. กำจัดแหล่งน้ำขังที่น้ำนิ่งทุกที่ในสวนหรือสนามหญ้าของคุณ. หมั่นดูแลรักษาบ่อน้ำและสระว่ายน้ำ. หมั่นถางหญ้าและตัดพุ่มไม้ในบริเวณบ้านอย่างสม่ำเสมอ.
https://www.wikihow.com/Get-Rid-of-Mosquitoes https://www.wikihow.com/Get-Rid-of-Mosquitoes https://www.wikihow.com/Get-Rid-of-Mosquitoes
Repelling Them From Your Yard Keeping Mosquitoes Away from Your Skin Zapping Their Breeding Sites